rejauldu/bengali-wikipedia huggingface dataset:
রেমিগিয়া সালাজার (১৮০৫-১৮৬০) একজন ফিলিপিনা লেখক, সম্পাদক এবং মুদ্রক ছিলেন। Wenceslao Emilio Retana, Aparato bibliográfico de la historia general de Filipinas, vol. 3, Madrid, Imprenta de la Sucesora de M. Minuesa de los Ríos, 1906. তিনি ফিলিপাইনের প্রথম মহিলা হিসাবে পরিচিত, যিনি একজন সম্পাদক, একটি ছাপাখানার মালিক ও ব্যবস্থাপক এবং একজন প্রকাশক। তিনি ফিলিপাইনের প্রথম সংবাদপত্রের প্রতিষ্ঠাতাও ছিলেন (১৮৪৬)।   তথ্যসূত্র   বিষয়শ্রেণী:১৮০৫-এ জন্ম বিষয়শ্রেণী:১৮৬০-এ মৃত্যু বিষয়শ্রেণী:ফিলিপিনো লেখক বিষয়শ্রেণী:ফিলিপিনো সম্পাদক
অন্য জীবন ১৯৯৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন নন্দিত চলচ্চিত্রকার শেখ নিয়ামত আলী। ছায়াছবিটি প্রযোজনা করেছে শেখ নিয়ামত আলীর প্রযোজনা সংস্থা এস নিয়ামত আলী প্রোডাকশন্স। এতে অভিনয় করেছেন রাইসুল ইসলাম আসাদ, চম্পা, আবুল খায়ের, শান্তা ইসলাম, চিত্রলেখা গুহ, তমালিকা কর্মকার প্রমুখ। চলচ্চিত্রটি শ্রেষ্ঠ চলচ্চিত্রসহ ১১ টি বিভাগে জাতীয় চলচ্চিত্র পুরস্কার অর্জন করে।   কাহিনী সংক্ষেপ  পান্তব মিয়া একজন রাজনৈতিক নেতা। তিনি শহরে থাকেন এবং নির্বাচনের সময় গ্রামে আসেন। নির্বাচনে জয়ী হওয়ার জন্য তিনি গ্রামের তাঁতি সম্প্রদায়কে মিথ্যা আশ্বাস দেন। নির্বাচনে জয়লাভ করার পর পান্তব মিয়া গ্রামে তাঁতের মেশিন বসান। ভেঙে যায় তাঁতিদের স্বপ্ন। এই ভোটের রাজনীতি ও তার প্রভাব গ্রামের তাঁতি সম্প্রদায়ের জীবনে নিয়ে আসে চরম দুর্ভোগ।   শ্রেষ্ঠাংশে   রাইসুল ইসলাম আসাদ  চম্পা  আবুল খায়ের  শান্তা ইসলাম  চিত্রলেখা গুহ  তমালিকা কর্মকার  সাইফুদ্দিন  মাস্টার তন্ময়   পরিবেশনা  অন্য জীবন চলচ্চিত্রটি প্রযোজনা ও পরিবেশনা করেছে এস নিয়ামত আলী প্রোডাকশন্স। ২০১১ সালে লেজার ভিশনের ব্যানারে চলচ্চিত্রটির ডিভিডি বের হয়।   সঙ্গীত  অন্য জীবন চলচ্চিত্রটির সঙ্গীত পরিচালনা করেছেন আমানুল হক।   পুরস্কার  জাতীয় চলচ্চিত্র পুরস্কার  শ্রেষ্ঠ চলচ্চিত্র - এস নিয়ামত আলী প্রোডাকশন্স  শ্রেষ্ঠ পরিচালক - শেখ নিয়ামত আলী  শ্রেষ্ঠ অভিনেতা - রাইসুল ইসলাম আসাদ  শ্রেষ্ঠ অভিনেত্রী - চম্পা  শ্রেষ্ঠ পার্শ্বচরিত্রে অভিনেতা - আবুল খায়ের  শ্রেষ্ঠ পার্শ্বচরিত্রে অভিনেত্রী - শান্তা ইসলাম  শ্রেষ্ঠ শিশুশিল্পী - মাস্টার তন্ময়  শ্রেষ্ঠ চিত্রনাট্যকার - শেখ নিয়ামত আলী  শ্রেষ্ঠ চিত্রগ্রাহক - আনোয়ার হোসেন  শ্রেষ্ঠ সম্পাদক - আতিকুর রহমান মল্লিক  শ্রেষ্ঠ শিল্প নির্দেশক - উত্তম গুহ   তথ্যসূত্র    বহিঃসংযোগ   বিষয়শ্রেণী:১৯৯৫-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
পিনাকী চট্টোপাধ্যায় (২৮ মার্চ, ১৯৪৬ ― ২৪ সেপ্টেম্বর, ১৯৮৩) একজন দুঃসাহসী বাঙালি নৌ- অভিযাত্রী ও ক্রীড়াবিদ। মূল নাম ড. পিনাকীরঞ্জন চট্টোপাধ্যায়।   প্রারম্ভিক জীবন  পিনাকী চট্টোপাধ্যায় দক্ষ ক্রীড়াবিদ ও সাঁতারু ছিলেন। পেশায় কলিকাতা বিজ্ঞান কলেজের শারীরশিক্ষার অধ্যাপক। কলকাতা বিশ্ববিদ্যালয়ে স্পোর্টস মেডিসিন কোর্স চালু করায় সক্রিয় ছিলেন। অভিযানপ্রিয় এই বাঙ্গালী ক্রীড়াবিদ ছিলেন 'এক্সপ্লোরার্স ক্লাবের সদস্য। কলকাতার 'সি এক্সপ্লোরার ইনস্টিটিউট' এর প্রতিষ্ঠাতা। পর পর দুবার কলকাতা বিশ্ববিদ্যালয়ের ব্লু হয়েছিলেন।   আন্দামান অভিযান  ১ ফেব্রুয়ারি ১৯৬৯ সালে কলকাতা মন'ওয়ার জেটি থেকে ভারতীয় নৌসেনার অফিসার লেফটেন্যান্ট এলবার্ট জর্জ ডিউকের সাথে সাধারণ পালহীন কাঠের নৌকায় করে আন্দামানে রওনা দেন তিনি। বিপদসংকুল এই সমুদ্র যাত্রায় তারা কয়েকবার নিখোঁজ হয়ে যান। শেষ পর্যন্ত ৮ মার্চ প্রায় একমাস পরে তারা আন্দামানে পোর্ট ব্লেয়ার, আবের্ডিন জেটিতে পৌছান। তাদের ডিংগি নৌকাটির নাম ছিলো কনোজি আংরে। এই নামকরণ করেছিলেন বিখ্যাত সাঁতারু  মিহির সেন। পিনাকী এই অভিযানের পরে কলকাতা হতে নৌকায় ইন্দোনেশিয়া যাওয়ার পরিকল্পনা করেছিলেন। সেই অভিযান বাস্তবায়িত হওয়ার আগেই তার মৃত্যু হয় দুর্ভাগ্যজনক ভাবে।   মৃত্যু  পিনাকীর মৃত্যু রহস্যাবৃত। প্রখ্যাত সন্তরনবিদ হয়েও জলে ডুবে তার মৃত্যু হয় ২৪ শে সেপ্টেম্বর, ১৯৮৩।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:বাঙালি অভিযাত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাঙালি ক্রীড়াবিদ বিষয়শ্রেণী:বাঙালি সাঁতারু
ভিক্তোর আন্দেরসন (, ; জন্ম: ৬ নভেম্বর ১৯৯২) হলেন একজন সুয়েডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  আন্দেরসন সুইডেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন ভিক্তোর আন্দেরসন ১৯৯২ সালের ৬ই নভেম্বর তারিখে সুইডেনের লফসডালেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আন্দেরসন সুইডেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৩.৪৯ সময়ে প্রতিযোগিতাটি সম্পন্ন করে ত্রয়োবিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন এবং সেখানে তিনি সপ্তবিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় পুরুষ ফ্রিস্টাইল স্কিয়ার বিষয়শ্রেণী:সুইডেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
লোকমান হোসেন ফকির একজন বাংলাদেশী সঙ্গীতজ্ঞ। তিনি একজন গীতিকার, সুরকার ও সঙ্গীত পরিচালক হিসেবে প্রসিদ্ধ। একুশের গানের অন্যতম একজন সুরকার তিনি। সঙ্গীতে অবদানের জন্য মরণোত্তর বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক-এ ভূষিত হন। চলচ্চিত্রের গানে অবদানের জন্য দেবু ভট্টাচার্য-এর সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।   প্রাথমিক জীবন  লোকমান হোসেন ফকির ১৯৩৪ সালের ২২ অক্টোবর তৎকালীন ব্রিটিশ ভারতের (বর্তমান বাংলাদেশ) টাঙ্গাইল জেলার ভুয়াপুরের নিকরাইল গ্রামে জন্মগ্রহণ করেন।   কর্মজীবন  লোকমান হোসেন ফকির ১৯৬০ সালে বেতার কণ্ঠশিল্পী হিসাবে কর্মজীবন শুরু করেন। পরবর্তীতে ১৯৬৫ সালে তিনি বেতার ও টেলিভিশনে গীতিকার ও সুরকার হিসেবে কাজ করেন। তিনি মূলত লোক সঙ্গীত-এ পারদর্শিতা অর্জন করেন। তার রচিত ও সুরকৃত "আবার জমবে মেলা, বটতলা হাটখোলা" গানটি ব্যাপক সমাদৃত। চরিত্রহীন চলচ্চিত্রের সঙ্গীত পরিচালনার জন্য দেবু ভট্টাচার্যের সাথে যৌথভাবে শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কারে অর্জন করেন। তার রচিত গ্রন্থসমূহের মধ্যে আমি শুনছি কবিতার বই ও লোকমান ফকিরের গান গীতি কবিতা উল্লেখযোগ্য।   পুরস্কার ও সম্মাননা   একুশে পদক  ২০০৩: সঙ্গীত (মরণোত্তর)	  জাতীয় চলচ্চিত্র পুরস্কার  ১৯৭৫: শ্রেষ্ঠ সঙ্গীত পরিচালক – চরিত্রহীন   মৃত্যু  লোকমান হোসেন ফকির ১৯৯১ সালের ২৩ এপ্রিল মৃত্যুবরণ করেন।    আরও দেখুন   দেবু ভট্টাচার্য   তথ্যসূত্র    বহিঃসংযোগ     বিষয়শ্রেণী:১৯৪৪-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সুরকার বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাঙালি সঙ্গীত পরিচালক বিষয়শ্রেণী:বাঙালি মুসলিম বিষয়শ্রেণী:টাঙ্গাইল জেলার ব্যক্তি বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৩৪-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:একুশে পদক বিজয়ী
পেনেলোপ পিটস্টপ হল একটি কাল্পনিক চরিত্র যেটি 1968 সালের হানা-বারবেরা অ্যানিমেটেড সিরিজ ওয়েকি রেসেস এবং স্পিন-অফ দ্য পেরিলস অফ পেনেলোপ পিটস্টপ -এ উপস্থিত হয়েছিল এবং এতে কণ্ঠ দিয়েছেন জ্যানেট ওয়াল্ডো। তিনি 2017 সালের ওয়েকি রেস -এর রিবুটেও উপস্থিত হয়েছিলেন।  বিষয়শ্রেণী:১৯৬৮-এ প্রবর্তিত টেলিভিশন চরিত্র বিষয়শ্রেণী:হানা-বারবেরা সৃষ্ট চরিত্র বিষয়শ্রেণী:কাল্পনিক রেসিং ড্রাইভার বিষয়শ্রেণী:কাল্পনিক মার্কিন ব্যক্তি বিষয়শ্রেণী:অ্যানিমেটেড ধারাবাহিকের নারী চরিত্র বিষয়শ্রেণী:চলচ্চিত্রের নারী চরিত্র
কনটাডিনা দিয়া আসিস স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৮৮৮ সালে আঁকা হয়েছিল।   বিবরণ  কনটাডিনা দিয়া আসিস, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। চিত্রকলা থেকে অবসর গ্রহণের পর, জোকুইন সোরোল্লার এটি ১৮৮৮ সালে ইতালির একটি ছোট শহর, অ্যাসিসিতে এই রঙিন তৈল চিত্রটি চিত্রাঙ্কন করেন।  তিনি সব সময় প্রাকৃতিক সৌন্দর্যকে চিত্রিত করতে চেয়েছিলেন। এই তৈল চিত্রটিতে তিনি একজন কৃষক মহিলাকে তুলে ধরেছেন, যিনি এক চাষের জমিতে দাঁড়িয়ে আছেন এবং তার চারিপাশে আফিম দেখা যায়, যেন তিনি এক আফিম চাষের জমিতে দাঁড়িয়ে আছেন। তার মাথা সামান্য ডান দিকে বাঁক আছে। তিনি তার মাথা একটি লাল স্কার্ফ দিয়ে ঢেকে রেখেছেন এবং পরিধান করেছেন একটি সাদা ব্লাউজ যা একটি লাল কাঁচলে আচ্ছাদিত ছিল।  চিত্রটিতে প্রাকৃতিক উজ্জ্বল রঙের ব্যবহার চোখে পড়ে, চিত্রশিল্পীর স্বচ্ছতার সাথে তা ফুটিয়ে তুলেছেন।   তথ্যসূত্র   বিষয়শ্রেণী:১৮৮৮-এর কাজ বিষয়শ্রেণী:স্পেনীয় চিত্রশিল্পীর কাজ বিষয়শ্রেণী:স্পেনীয় চিত্রশিল্পী
নাজমা আক্তার  (জন্ম: ১৮ সেপ্টেম্বর ১৯৬২)  নাজমা নামে পরিচিত ভারতীয় বংশউদ্ভুত  ব্রিটিশ গায়িকা।  তিনি ইংল্যান্ডের চেলসফোর্ডে জন্মগ্রহণ করেন। www.musicianguide.com Najma Biography  নাজমা বার্মিংহাম অ্যাসটন বিশ্ববিদ্যালয়ের রসায়ন প্রকৌশল নিয়ে পড়াশোনা করেছিলেন।তার বাবা, ভাই এবং বোনও প্রকৌশলী।  ১৯৮৪ সালে তিনি বার্মিংহাম এশিয়ান গানের প্রতিযোগিতা অংশগ্রহণ করে বিজয়ী হন। ১৯৮৭ সালে তার প্রথম অ্যালবাম প্রকাশ পায়।   তিনি জাজ এবং রক স্যাক্সোফোনিস্ট স্টান হ্যারিসনের অন্যান্য অভিনয়শিল্পীদের গান এবং ভিডিওতে অভিনয়শিল্পী হিসাবে কাজ করেন।   নাজমা স্যাক্সোফোনালিস্ট ফ্ল্যাটিস্ট মাইকেল জে পারলেট এবং নবার্ট রবার্ট প্ল্যান্ট এবং জিমি পেজের সাথেও কাজ করেছেন।  অ্যালবাম  গজল, ১৯৮৮  ক্বারীব, ১৯৯৮  অতীশ, ১৯৯০  পুকার, ১৯৯২  ফরেনবিড কিস: এস ডি ডি বর্মনের গানগুলি, ১৯৯৬  বিবিদ, ২০০২  ফরিয়াদ: স্রষ্টার কাছে আবেদন, ২০০৮  রিশ্তে, ২০০৯  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:ভারতীয় বংশোদ্ভূত ইংরেজ ব্যক্তি বিষয়শ্রেণী:জীবিত ব্যক্তি বিষয়শ্রেণী:ইংরেজ গায়িকা
সাইমন এইচ. জনসন (, জন্ম ১৬ই জানুয়ারি, ১৯৬৩)U.S. Public Records Index Vol 1 (Provo, UT: Ancestry.com Operations, Inc.), 2010. একজন ব্রিটিশ মার্কিন অর্থনীতিবিদ। তিনি ম্যাসাচুসেটস ইনস্টিটিউট অভ টেকনোলজির স্লোন ব্যবস্থাপনা শিক্ষা প্রতিষ্ঠানে ব্যবসায়িক উদ্যোগ বিষয়ে রোনাল্ড এ. কুর্টজ অধ্যাপক। এছাড়া তিনি পিটারসন আন্তর্জাতিক অর্থনীতি ইনস্টিটিউটের একজন জ্যেষ্ঠ "ফেলো" (বিশেষ সম্মানিত পণ্ডিত)। তিনি বহু বিভিন্ন ধরনের উচ্চশিক্ষায়তনিক ও নীতি-সংক্রান্ত পদে আসীন ছিলেন, যার মধ্যে ডিউক বিশ্ববিদ্যালয়ের ফুকুয়া ব্যবসা শিক্ষা প্রতিষ্ঠানে অর্থনীতিতে সহযোগী অধ্যাপকের পদটি (১৯৯১-১৯৯৭) উল্লেখ্য। LA Times, 29 November 1991, "Muscovites: Want Shares In Boeing For 44 ½?"  ২০০৭ সালের মার্চ মাস থেকে ২০০৮ সালের আগস্ট পর্যন্ত তিনি আন্তর্জাতিক মুদ্রা তহবিলের প্রধান অর্থনীতিবিদের দায়িত্ব পালন করেন।  ২০২৪ সালে জনসন দারোন আজেমোলু ও জেমস এ. রবিনসনের সাথে যৌথভাবে অর্থনীতিতে নোবেল স্মারক পুরস্কার লাভ করেন। জাতিসমূহের সমৃদ্ধির তুলনামূলক গবেষণার জন্য তাদেরকে এই পুরস্কার প্রদান করা হয়।  আরও দেখুন  ব্রাউন-কাউফমান সংশোধন  তথ্যসূত্র  আরও পড়ুন  Johnson, Simon, "The Quiet Coup", Atlantic Monthly, May 2009  বহিঃসংযোগ  Faculty profile  at MIT  Johnson's co-blog at MIT  Profile at the International Monetary Fund  Column archive at Project Syndicate  CV of Simon Johnson at the Center for Social and Economic Research (CASE)    Video (with audio-only available) of conversation with Johnson about economic issues on Bloggingheads.tv  Simon Johnson's economics blog "Baseline Scenario"  Interview with BBC Peter Day's World of Business – Podcast  MIT video presentation of "13 Bankers: The Wall Street Takeover and the Next Financial Meltdown"   April 16 2010 appearance on Bill Moyer's Journal, joined by colleague James Kwak      বিষয়শ্রেণী:১৯৬৩-এ জন্ম বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ অর্থনীতিবিদ বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী অর্থনীতিবিদ
মিরপুর সেনানিবাস বাংলাদেশের রাজধানী ঢাকার মিরপুরে অবস্থিত বাংলাদেশ সেনা বাহিনীর একটি আবাসিক ঘাঁটি। এটির পাশেই মিরপুর ডি,ও,এইচ,এস অবস্থিত।  স্থাপনা  ন্যাশনাল ডিফেন্স কলেজ বাংলাদেশ  ডিফেন্স সার্ভিসেস কমান্ড এন্ড স্টাফ কলেজ (বাংলাদেশ)  বাংলাদেশ ইউনিভার্সিটি অব প্রফেশনালস  মিলিটারি ইনস্টিটিউট অব সায়েন্স এ্যান্ড টেকনোলজি  মিরপুর ক্যান্টনমেন্ট পাবলিক স্কুল ও কলেজ  ৬ষ্ঠ স্বাধীন আকাশ প্রতিরক্ষা আর্টিলারি ব্রিগেড  তথ্যসূত্র  বিষয়শ্রেণী:বাংলাদেশের সেনানিবাস বিষয়শ্রেণী:ঢাকা ভিত্তিক সংগঠন
গুর্গি মসজিদ () লিবিয়ার ত্রিপোলিতে অবস্থিত একটি মসজিদ। এটি ঐতিহাসিক ভবনগুলির একটি কমপ্লেক্সের অংশ হিসাবে পুরানো ত্রিপোলির মদিনা কেন্দ্রে অবস্থিত। মসজিদটি শহরের গুরুত্বপূর্ণ পর্যটক আকর্ষণ।    ইতিহাস  মসজিদটি মোস্তফা গুর্গি দ্বারা ১৮৩৪ সালে নির্মাণ করা হয়। ত্রিপোলি তখন উসমানীয় শাসক পাশা ইউসুফ কারামানলির অধীনে ছিল,  যার শাসনকাল ১৭৯৫ থেকে ১৮৩২ পর্যন্ত বিস্তৃত ছিল। গুর্গি মসজিদটি নৌ অধিনায়ক মোস্তফা গুর্গির নির্দেশে নির্মিত হয়েছিল।  গুরগি একটি আরবি শব্দ যার অর্থ "জর্জিয়া থেকে"।  মসজিদের প্রবেশদ্বারের ডানদিকে মোস্তফা গুর্গি এবং তার পরিবারের সমাধি রয়েছে। ঐতিহাসিক স্মৃতিস্তম্ভটিতে ইউরোপীয় এবং ইসলামি নকশার মিশ্রণ রয়েছে।  মুস্তফা গুর্গি মসজিদটি ভূমধ্যসাগরের উপকূলের বাব আল-বাহর জেলায় অবস্থিত।  আহমদ পাশা কারামানলি মসজিদের মতো এই মসজিদটি তিনটি স্থাপত্য ব্লক নিয়ে গঠিত (মসজিদ, সমাধি এবং বিদ্যালয়)। এই মসজিদটির দুটি প্রবেশপথ রয়েছে, একটি পশ্চিমদিকের আল-আকওয়াশ স্ট্রিট এবং অন্যটি উত্তর দিকের একটি ছোট সড়ক।   গঠন  ঐতিহাসিক স্থাপনাটিতে ইউরোপীয় এবং ইসলামি জ্যামিতিক শিল্প এবং সৌন্দর্য এককভাবে মিশ্রিত রয়েছে। মসজিদটি বিভিন্ন সভ্যতার অসংখ্য স্থাপত্য শৈলীকে একত্রিত করে। মসজিদের দেয়াল এবং কলামগুলি প্রাকৃতিক মার্বেল দ্বারা সজ্জিত, এবং এর মেঝে বহু রঙের টাইলস দ্বারা আবৃত।   মিনার মসজিদের একটি অপরিহার্য স্থাপত্য উপাদান। গুর্গি মসজিদের মিনারটি প্রায় ২৫ মিটার লম্বা। এতে সবুজ মার্বেল দিয়ে তৈরি দুটি ঝুল বারান্দা রয়েছে।  মসজিদের খিলানযুক্ত প্রবেশপথে ফুলের নকশা খোদাই করা রয়েছে।  গুর্গি মসজিদটি ১৫ টি আলংকারিক গম্বুজ দিয়ে নির্মিত। মসজিদের দেয়ালেও রয়েছে সুন্দর শিল্পকর্ম। সেখানে বিভিন্ন নকশার পাশাপাশি কুরআনের কিছু অংশ খোদাই করা আছে। মসজিদের আঙ্গিনায়, অন্যান্য সাধারণ উসমানীয়-নির্মিত মসজিদের মতো, প্রতিষ্ঠাতা সমাধি রয়েছে।   তথ্যসূত্র   বিষয়শ্রেণী:লিবিয়ায় ইসলাম বিষয়শ্রেণী:উসমানীয় স্থাপত্য বিষয়শ্রেণী:লিবিয়ার মসজিদ
ভরদ্বাজ মুনি (সংস্কৃত: भरद्वाज, আইএএসটি: ) বা ভরদ্বাজ, বৃহস্পত্যা, প্রাচীন ভারতের অন্যতম সম্মানিত বৈদিক ঋষি (মহর্ষি) ছিলেন, যিনি একজন প্রখ্যাত পণ্ডিত, অর্থনীতিবিদ এবং বিশিষ্ট চিকিৎসকও ছিলেন। মূলত প্রাচীন ভারতীয় সাহিত্য পুরাণ এবং ঋগ্বেদে তার অবদান, তৎকালীন ভারতীয় সমাজকে দেখার ক্ষেত্রে গুরুত্বপূর্ণ ভূমিকা পালন করেছে।, Quote: "Bharadvaja (Vedic seer)..." তিনি এবং তার ছাত্র পরিবারকে ঋগ্বেদের ষষ্ঠ বইয়ের লেখক হিসাবে মনে করা হয়। ভরদ্বাজ ছিলেন ব্রাহ্মণ যোদ্ধা দ্রোণাচার্যের জনক,http://www.sacred-texts.com/hin/vp/vp076.htm দ্রোণাচার্য হলেন মহাভারতের এক প্রধান চরিত্র, যিনি পাণ্ডব এবং কৌরব উভয় রাজকুমারদেরই প্রশিক্ষক ছিলেন। তিনি মহাভারতের এক কিংবদন্তি যোদ্ধা অশ্বত্থামার পিতামহ ছিলেন। দ্রোণাচার্য ও অশ্বত্থামা দুজনেই কৌরবদের পক্ষ নিয়ে মহাভারতের বিভিন্ন যুদ্ধে লড়াই করেছিলেন। ভরদ্বাজকে চরক সংহিতাতেও উল্লেখ করা হয়েছে, যেটি প্রাচীন ভারতীয় চিকিৎসকদের পাঠ্য ছিল। মহর্ষি ভরদ্বাজকে "ভেষজ ঔষধের জনক" (আয়ুর্বেদ) হিসাবে উল্লেখ করা হয়। তিনি সপ্তর্ষি (সাতজন মহান ঋষি বা মহর্ষি)র অন্যতম এক ঋষি।  ইতিহাস  বৈদিক গ্রন্থগুলিতে তার পুরো নাম ভরদ্বাজ বৃহস্পত্যা, নামের শেষ অংশ থেকে বোঝা যাচ্ছে তিনি ঋষি বৃহস্পতির পুত্র। তার মা ছিলেন উতথ্য ঋষির স্ত্রী মমতা। উতথ্য ছিলেন বৃহস্পতির বড় ভাই। তিনি ঋগ্বেদ এবং শতপথ ব্রাহ্মণ পুস্তকে চারবার উল্লিখিত সাত ঋষির মধ্যে একজন, এরপরে তিনি মহাভারত এবং পুরাণ এ, সম্মানিত হয়েছেন। পরবর্তীকালের পুরাণকথার মধ্যে তিনি বৈদিক ঋষি অত্রির পুত্র বলে অভিহিত হন।  বৌদ্ধ পালি ভাষায় লেখা দিঘা নিকায়া র মত গ্রন্থে, তেভিজ্জা সূত তার সময়ে বুদ্ধ ও বৈদিক পণ্ডিতদের মধ্যে আলোচনার বর্ণনা দিয়েছেন। বুদ্ধ দশ জন ঋষির নাম নিয়েছিলেন, তাঁদের "প্রাথমিক ঋষি" সম্বোধন করেছিলেন এবং প্রাচীন যুগে যেগুলি তার যুগে সংগৃহীত এবং জপ করা হত সেগুলির রচয়িতা এবং সেই দশটি ঋষির মধ্যে রয়েছেন ভরদ্বাজ।  প্রাচীন হিন্দু চিকিৎসা গ্রন্থ চরক সংহিতায় বলা হয়েছে, ভরদ্বাজ, দেবরাজ ইন্দ্রের কাছ থেকে চিকিৎসা বিজ্ঞান শিখেছিলেন, তিনি আবেদন করে বলেছিলেন "খারাপ স্বাস্থ্য মানুষের আধ্যাত্মিক যাত্রা অনুসরণে মানুষের দক্ষতাকে ব্যাহত করছে"। এই আবেদন জানানোর পরে, ইন্দ্রদেব চিকিৎসার জ্ঞানের পদ্ধতি এবং বৈশিষ্ট্য উভয় বিষয়েই শিক্ষাদান করেন।  ভরদ্বজ শব্দটি সংস্কৃতে  "ভর(দ) এবং ভজ(ম)" "থেকে সংশ্লেষিত, একত্রে যার অর্থ "লালন পালন করা"।  ভরদ্বাজকে ব্রাহ্মণ জাতের ভরদ্বাজ গোত্রের স্থাপক হিসাবে বিবেচনা করা হয়। ভরদ্বাজ  প্রভারা ঋষির সারিতে তৃতীয় স্থানে আছেন (অঙ্গিরাসা, বার্হস্পত্য, ভরদ্বাজ) এবং ভরদ্বাজ গোত্রীয়''দের মধ্যে প্রথম, অন্য দুই ঋষিও তাঁদের নিজ নিজ নামের গোত্রের প্রবর্তক হয়েছিলেন।  টীকা  তথ্যসূত্র  গ্রন্থপঞ্জী    বহিঃসংযোগ   বিষয়শ্রেণী:রামায়ণের ঋষি বিষয়শ্রেণী:ঋষি বিষয়শ্রেণী:মহাভারতের চরিত্র বিষয়শ্রেণী:রামায়ণের ঋষি বিষয়শ্রেণী:সপ্তর্ষি
ব্যালেট সুজ (ইংরেজি ভাষায়: Ballet Shoes) ২০০৭ সালে প্রকাশিত একটি ইংরেজ টেলিভিশন চলচ্চিত্র। চলচ্চিত্রটি শিশু ঔপণ্যাসিক নোয়েল স্ট্রিটফিল্ড কর্তৃক ১৯৩৬ সালে রচিত একই নামের উপন্যাস অবলম্বনে নির্মাণ করা হয়।The Stage / News / Wood to star in a BBC1 adaptation of Ballet Shoes গ্রানাডা প্রোডাকশন এটি নির্মাণ করে এবং বিবিসি ওয়ানে ২৬ ডিসেম্বর ২০০৭ সালে এটি প্রথম প্রচারিত হয়। স্যান্ড্রা গোল্ডব্যাচার ছিলেন এই চলচ্চিত্রের পরিচালক। এমা ওয়াটসন, রিচার্ড গ্রিফথস, লুসি বইনটন, ভিক্টোরিয়া উড, ইয়াসমিন পেইজ ও এমিলা ফক্স এতে প্রধান চরিত্রসমূহে অভিনয় করেন।   তথ্যসূত্র    বহিঃসংযোগ   ব্যালেট সুজ - বিবিসি ওয়ান    বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০০৭-এর চলচ্চিত্র  ja:バレエ・シューズ (小説)#映像化
আব্দুল হামিদ মাশুখিল ( ) আব্দুল হামিদ বাবা নামেও পরিচিত ) একজন পশতু কবি এবং সুফি ব্যক্তিত্ব। তাকে পারসিয়া সাহিত্যের অন্যতম কবি সাদির সাথে তুলনা করেছেন। তিনি পশতু ভাষায় সাহিত্য রচনা করেছিলেন। তিনি আনুমানিক ১৭৩২ সালের দিকে মারা যান।  জীবনী  আব্দুল হামিদ মাশুখিল সপ্তদশ শতাব্দীর মাঝামাঝি সময় পাকিস্তানের পেশোয়ারের বাদাবেরের নিকটে অবস্থিত মাশুখিল গ্রামের একটি পশতু পরিবারে জন্মগ্রহণ করেন। তিনি পেশোয়ারে গমন করেন, যেখানে তিনি শিক্ষা গ্রহণ করেন এবং ধর্মপ্রচারকে পরিণত হন। এই পর্যায়ে, হামিদ একজন উচ্চ মর্যাদাপূর্ণ পন্ডিতে পরিণত হন এবং পাকিস্তানের বিভিন্ন জেলা হতে প্রচুর শিক্ষার্থী তার কাছ থেকে দীক্ষা গ্রহণের জন্য তার সান্নিধ্যে আসেন।  আব্দুল হামিদ প্রধানত পশতু ভাষায় সািহ্য রচনা করেছিলেন। তার কবিতায় সকলের জন্য নৈতিক শিক্ষা এবং পার্থিব বিষয়কে উপেক্ষা করার শিক্ষা নিহিত ছিল। মুসলিম সাহিত্যের অধিকাংশ সাহিত্যের ন্যার তার কবিতা নৈতিক শিক্ষার মূল ভিত্তি ছিল সুফিবাদের শিক্ষা।  হামিদের মৃত্যুর প্রকৃত তারিখ জানা যায়নি, কিন্তু তার ননিজ গ্রামের লোকজন মনে করে থাকেন যে তিনি মোটামুটি ১৭৩২ সালের দিকে মারা যান। জীবনের অধিকাংশ সময় তিনি যে ঘরটিতে অতিবাহিত করেছিলেন সে ঘরেই তিনি মৃত্যু বরণ করেন।   খ্যাতি  আব্দুল হামিদের কাব্য পারসিয়াতেও সমানভাবে জনপ্রিয়, যেখানে তাকে " হামিদ দি হেয়ার-স্পিলিটার" নাম খেতাব প্রদান করা হয়েছে।  উনিশ শতকে ব্রিটিশ অফিসার ও ভাষাবিদ হেনরি জর্জ রাভের্টি আব্দুল হামিদকে আফগানিস্তানের ব্যাঙ্গরসী কবি বলে আখ্যায়িত করেছেন এবং তাকে পারসিয়া সাহিত্যের অন্যতম কবি সাদির ( খ্রি. ১২১০) সাথে তুলনা করেছেন। Henry George Raverty: ÆBD-UL-ḤAMĪD (p. 85–86), in: Selections from the Poetry of the Afghans, from the 16th to the 19th Century: Literally translated from the original Pushto; with notices of the different authors, and remarks on the mystic doctrine and poetry of the Sūfīs (scan of full text), edited by Henry George Raverty, Williams & Norgate, London 1862. p. 85 "the Saadi of the Pascho language"  আব্দুল হামিদের গুরুত্বপূর্ণ লেখাগুলো হল: প্রেমের আকর্ষণ, রাজা ও ভিখারী, মুক্তা ও কোরাল। এই গ্রন্থগুলোর সব কয়টি ইংরেজি ভাষায় অনুবাদ করা হয়েছে।   কয়েকটি জনপ্রিয় কবিতা  তামাশা দা গুলশান সা কুম বে তা, কা শাহান ওয়া তাখত ওওয়া তা লারি শাউক, ওয়া নিউ মা পা দোস্তায় দা দুনিয়া খালাক, হাসে তালিলু ইয়াম ফিকর দা জানান দাব, পা দোস্তায় কি সারা উইনাম মির সামান খালাক, পা আশনা বান্দি কি শি তালিলি আশনা, কি শাহারাহ শাসতা পা মাখ বান্দে দাজমা ইশক পেখ, নান সা আাট আসাল মা দন দি দে ইখলাস   তথ্যসূত্র   বিষয়শ্রেণী:১৭৩২-এ মৃত্যু বিষয়শ্রেণী:সুফি কবি বিষয়শ্রেণী:পেশোয়ারের ব্যক্তি বিষয়শ্রেণী:পশতু ব্যক্তি বিষয়শ্রেণী:১৭৩০-এর দশকে মৃত্যু
border|100px|center|সৌদি আরবের জাতীয় পতাকা 60px|center|সৌদি আরবের জাতীয় প্রতীক 218px|thumb|সৌদি আরবের অবস্থান সৌদি আরব, সরকারিভাবে সৌদি আরব সম্রাজ্য () মধ্যপ্রাচ্যের একটি সার্বভৌম আরব রাষ্ট্র। ২১,৫০,০০০ বর্গ কিমি আয়তনের এদেশটি এশিয়ার সবচেয়ে বড় আরব দেশ এবং আলজেরিয়ার পরে আরব বিশ্বে দ্বিতীয় বৃহত্তম দেশ। সৌদি আরবের উত্তরে জর্দান ও ইরাক, উত্তরপূর্বে কুয়েত ,পূর্বে  কাতার, বাহরাইন এবং সংযুক্ত আরব আমিরাত অবস্থিত, দক্ষিণপুর্বে ওমান ও দক্ষিণে ইয়েমেন অবস্থিত।  সৌদি আরব মূলত চারটি সতন্ত্র অঞ্চল হেজাজ, নজদ, আল হাসা পুর্বাঞ্চলীয় আরব এবং আসির দক্ষিণাঞ্চলীয় আরব নিয়ে গঠিত। আবদুল আজিজ ইবনে সৌদ ১৯৩২ সালে সৌদি আরব সাম্রাজ্য প্রতিষ্ঠা করেন। তিনি ১৯০২ সালের শুরুতে রিয়াদ  ও তার পুর্বপুরুষের রাজ্য দখলসহ ধারাবাহিক যুদ্ধের মাধ্যমে চারটি অঞ্চলকে একত্রিত করে একটি রাষ্ট্রে পরিণত করেন। দেশটি পুরোপুরি রাজতান্ত্রিক পদ্ধতিতে পরিচালিত হয় এবং আইনের ক্ষেত্রে ইসলামি আইনের অনুসরণ করা হয়। ইসলামের দুই পবিত্র মসজিদ মসজিদুল হারাম ও মসজিদে নববীর কারণে সৌদি আরবকে দুই পবিত্র মসজিদের দেশ বলা হয়। দেশটিতে ২,৮৭,০০০০০ জন বাস করে যার মধ্যে দুই কোটি সৌদিয়ান আর ৮৭,০০,০০০ জন বিদেশী। পৃথিবীর অন্যতম প্রধান সর্বোচ্চ তেল উৎপাদন ও রপ্তানিকারক এবং পৃথিবীর দ্বিতীয় বৃহত্তম হাইড্রোকার্বন মজুদকারি দেশ। এই তেলের কারণে দেশটির অর্থনীতি যেমন বাড়ছে তেমনিভাবে এর মানব সম্পদ উন্নয়ন সূচকেও উপরের দিকে। তাছাড়াও একমাত্র আরব দেশ হিসেবে জি-২০ প্রধান অর্থনৈতিক শক্তির সদস্য। দেশটি তার অর্থনীতিকে কর্পোরেশন কাউন্সিল ফর দ্য আরব স্টেটস অব দ্য গালফ (জিসিসি) এর মধ্যে ডাইভারইসিফাইড করছে। পৃথিবীর চতুর্থ সর্বোচ্চ সামরিক খরচ বহনকারী দেশ সৌদি আরব। দেশটিকে মধ্যপ্রাচ্যের ক্ষমতাধর দেশ হিসেবে ধরা হয়। সৌদি আরব জিসিসি, ওআইসি ও ওপেক এর সদস্য। সৌদি আরব সম্পর্কে আরও জানুন...
ব্ল্যাক ভেইল ব্রাইডস মূলতঃ হলিউড ভিত্তিক আমেরিকান রক ব্যান্ড। ২০০৬ সালে মার্কিন যুক্তরাষ্ট্রের ওহাইও অঙ্গরাস্ট্রে এই ব্যান্ডের জন্ম। "Set the World on Fire – Black Veil Brides : Songs, Reviews, Credits, Awards" অলমিউজিক ডটকম ব্ল্যাক ভেইল ব্রাইডসএর সদস্যরা নিজেদের কালো মেকআপ,বডি পেইন্টিং, লম্বা চুল ও কালো রঙের আঁটসাঁট পোশাকের জন্য আলাদাভাবে পরিচিত। তাঁদের এই বেশভূষা আরেকটি জনপ্রিয় ব্যান্ড কিস(KISS) এবং ১৯৮০ এর অন্যান্য গ্লাম মেটাল ব্যান্ড থেকে অনুপ্রাণিত।http://www.allmusic.com/album/set-the-world-on-fire-r2187537/  ইতিহাস এন্ডি বিরস্যাক (Andy Biersack) এর হাত ধরে ২০০৬ সালে ব্ল্যাক ভেইল ব্রাইডসের সূচনা হয়। ব্যান্ডটির নামকরণের ব্যাপারে এন্ডি জানান যে, রোমান ক্যাথলিক হতে অনুপ্রাণিত হয়ে তাঁদের গানের দলের নামকরণ করা হয়েছে। ব্যান্ডটি গড়ে তোলার কিছুদিন পরেই এন্ডি ওহাইও থেকে চলে আসে। ২০০৯ খ্রিস্টাব্দের সেপ্টেম্বরে একই নামে আরেকটি গানের দল গঠন করে এবং স্ট্যানবাই রেকর্ডস (StanBy Records) এর সাথে চুক্তিবদ্ধ হয়। ২০০৯ খ্রিস্টাব্দেই দলটি তাঁদের প্রথম ইউএস ট্যুর অন লেদার উয়িংস সম্পন্ন করে।  ২০১০ খ্রিস্টাব্দের ২০শে জুলাই ব্ল্যাক ভেইল ব্রাইডস এর প্রথম অ্যালবাম বাজারে আসে। প্রথম সপ্তাহেই এলবামটির ১০,০০০ কপি বিক্রি হয় এবং বিলবোর্ড টপ ২০০ চার্টে ৩৬ তম স্থান দখল করে।উই স্টিচ দিজ ওউন্ডস একই সময়ে অ্যালবামটি বিলবোর্ড ইন্ডিপেন্ডেন্ট চার্ট এ প্রথম স্থান অধিকার করে রাখে।বিলবোর্ড ইন্ডিপেন্ডেন্ট চার্ট ২০১০  গীতিকথা ও বার্তা ব্ল্যাক ভেইল ব্রাইডস এর গীতিকথা মূলতঃ সেই সকল মানুষদের লক্ষ্য করে, যারা নিজেদেরকে সমাজচ্যুত বলে ভাবে। এই ব্যাপারে দলটির বেইস গীটারিস্ট একটি ইন্টারভিউয়ে বলেন,  We carry a message of believing in yourself and letting no one tell you otherwise. We stand up for the underdog and the disenfranchised. Anything strange, odd, or unique… we embrace that. So basically standing up for yourself; have fun and live your life how you choose. You only have one life, make the most of it    স্টুডিও অ্যালবাম  উই স্টিচ দিজ ওউন্ডস (২০১০)  সেট দ্যা ওয়ার্ল্ড অন ফায়ার (২০১১)  রেচড অ্যান্ড ডিভাইনঃ দ্যা স্টোরি অব দ্যা ওয়াইল্ড ওয়ান (২০১৩)  ব্ল্যাক ভেইল ব্রাইডস IV (২০১৪)  ভ্রমণ(২০০৯-২০১০)  অন লেদার উয়িংস ট্যুর (ডিসেম্বর ২০০৯)  রয়াল ফ্যামিলি ক্লথিংস ট্যুর (মার্চ-এপ্রিল ২০১০)  স্যাক্রেড সেরিমনি ট্যুর (জুলাই-আগস্ট২০১০)  এন্টারটেইনমেন্ট অর ডেথ ট্যুর (অক্টোবর-নভেম্বর ২০১০)  পিনস অ্যান্ড নীডলস ট্যুর (নভেম্বর ২০১০)  তথ্যসূত্র  বহিঃসংযোগ অফিশিয়াল ওয়েবসাইট  বিষয়শ্রেণী:মার্কিন সঙ্গীত দল
কেশরওয়ানি, কেশরওয়ানি, কেশরী বা কেশরী নামেও পরিচিত, ভারতের একটি বানিয়া এবং উপ-জাতি।  তারা কাশ্মীর অঞ্চলের কাশ্মীরি হিন্দুদের থেকে উদ্ভূত এবং এখন উত্তর ভারতের অন্যান্য অংশে পাওয়া যায়, তারা মুঘল যুগে স্থানান্তরিত হয়েছিল। কেসার বলতে জাফরান বোঝায়, তারা যে ব্যবসা করত এবং ওয়ানি বলতে কাশ্মীরি জাতি বোঝায় তারা যার অন্তর্ভুক্ত।   কেশরওয়ানিরা জাফরান চাষী বা ব্যবসায়ী ছিলেন (হিন্দুস্তানি ভাষায় কেসার) এবং ভারতের কাশ্মীর উপত্যকা থেকে উদ্ভূত। দ্বাদশ শতাব্দীতে, কেশরওয়ানিদের অনেকেই বিহার, মধ্যপ্রদেশ এবং উত্তর প্রদেশ রাজ্যে স্থানান্তরিত হয়েছিল।    আরো দেখুন    বৈশ্য  কাশ্মীরি হিন্দুরা  কাশ্মীরি পণ্ডিত   তথ্যসূত্র   বিষয়শ্রেণী:ভারতীয় জাতি বিষয়শ্রেণী:বিহারের সামাজিক গোষ্ঠী বিষয়শ্রেণী:মধ্যপ্রদেশের সামাজিক গোষ্ঠী বিষয়শ্রেণী:জম্মু ও কাশ্মীরের সামাজিক গোষ্ঠী বিষয়শ্রেণী:উত্তরপ্রদেশের সামাজিক গোষ্ঠী বিষয়শ্রেণী:কাশ্মীরি উপজাতি বিষয়শ্রেণী:বানিয়া সম্প্রদায় বিষয়শ্রেণী:বৈশ্য সম্প্রদায়